আমার বডিগার্ড
আমার বডিগার্ড হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।